́йніи же, вся́чески ѿ такова́гѡ та́инства ѿлуче́ни да бу́дутъ, ѝже кля́тву на себѣ̀ ѿ єпі́скопа, илѝ запреще́ніе ѻтца̀ духо́внагѡ, и ѿлуче́ніе ко́е иму́щіи, и я́вніи грѣ̂шницы, блудникѝ и блудни̂цы, нало́жницъ имѣ́ющіи, и са̂мыя ты̂я налѡ́жницы, прелюбодѣ́и, лихои́мцы, чародѣ́и, ворожби́ты вся̂кія, святота́тцы, ка́ртовники, зернщикѝ, ху́льники, срамосло́вцы, и вся́кое безчи́нство, зазо́ръ же и уко́ръ творя́щіи, и ині́и си̂мъ подо́бніи: и сі́и доне́лѣже и́стиннѡ не пока́ются, и плоды̀ досто́йны покая́нія не сотворя́тъ, и собла́зны, ѝхже я́вѣ содѣ́яша, и содѣ́ловаютъ, покая́ніемъ свои́мъ явле́ннѡ не потребя́тъ, прича́стія ст҃ы́хъ та́инствъ ника́коже да сподо́бятся